OpenLLM-France/wikimedia huggingface dataset:
# Microtus mogollonensis

Microtus mogollonensis és una espècie de mamífer rosegador de la família dels cricètids. Viu al sud-oest dels Estats Units, entès en el sentit ampli del terme, i possiblement al nord de Mèxic. Té una llargada de cap a gropa de 109-127 m, la cua de 24-35 mm i un pes de 25-43 g. Els seus hàbitats són els prats montans dominats per herba o fòrbies. Hi ha autors que encara el consideren un sinònim del talpó mexicà (M. mexicanus), incloent-hi la Unió Internacional per a la Conservació de la Natura (UICN), així que se n'ha avaluat l'estat de conservació. El seu nom específic, mogollonensis, significa ‘de Mogollón’ en llatí.

## Referències

* ↑ «Microtus mogollonensis (Mearns, 1890)» (en anglès). TreatmentBank, 2021. [Consulta: 11 setembre 2024].
# Publi Deci

Publi Deci és el nom dels següents personatges:
* Publi Deci (llegat) (s. II aC), llegat romà de l'exèrcit d'Il·líria
* Publi Deci (tribú de la plebs), tribú de la plebs el 120 aC
* Publi Deci (septemvir), magistrat romà, septemvir
* Publi Deci Mus, diversos personatges
* Publi Deci Subuló, triumvir designat per establir una colònia romana
# Zdeněk Pecka

Zdeněk Pecka (Litoměřice, 6 de febrer de 1954 - 30 de gener de 2024) va ser un remer txec que va competir sota bandera de Txecoslovàquia durant les dècades del 1970 i 1980. Va estar casat amb l'esquiadora de fons Květa Jeriová.

## Trajectòria

El 1976 va prendre part en els Jocs Olímpics d'Estiu de Montreal, on guanyà la medalla de bronze en la competició del quàdruple scull del programa de rem. Formà equip amb Jaroslav Hellebrand, Václav Vochoska i Vladek Lacina. Quatre anys més tard, als Jocs de Moscou, fent equip amb Václav Vochoska, guanyà la medalla de bronze en la competició del doble scull.
En el seu palmarès també destaquen cinc medalles al Campionat del Món de rem: tres de plata, el 1975 i 1977 en el quàdruple scull i el 1979 en el doble scull; i dues de bronze, el 1974 en el quàdruple scull i el 1982 en el doble scull.

## Referències

* ↑ «V 69 letech zesnul dvojnásobný bronzový olympionik ve veslování Zdeněk Pecka | TN.cz» (en txec), 30-01-2024. [Consulta: 31 gener 2024].
* 1 2 «Olympedia – Zdeněk Pecka». [Consulta: 23 agost 2022].
* ↑ «Rudern - Weltmeisterschaften. Doppelvierer - Herren». [Consulta: 23 agost 2022].
* ↑ «Rudern - Weltmeisterschaften. Doppelzweier - Herren». [Consulta: 23 agost 2022].
# Polythlipta

Polythlipta és un gènere d'arnes de la família Crambidae descrit per Julius Lederer el 1863.

## Taxonomia

* Polythlipta albicaudalis Snellen, 1880
* Polythlipta annulifera (Walker, 1866)
* Polythlipta camptozona Hampson, 1910
* Polythlipta cerealis Lederer, 1863
* Polythlipta conjunctalis Caradja, 1925
* Polythlipta distinguenda Grünberg, 1910
* Polythlipta distorta Moore, 1888
* Polythlipta divaricata Moore, 1885
* Polythlipta euroalis (Swinhoe, 1889)
* Polythlipta guttiferalis Hampson, 1909
* Polythlipta inconspicua (Moore, 1888)
* Polythlipta liquidalis Leech, 1889
* Polythlipta macralis Lederer, 1863
* Polythlipta maculalis South in Leech & South, 1901
* Polythlipta nodiferalis Walker, 1866
* Polythlipta ossealis Lederer, 1863
* Polythlipta peragrata Moore, 1888
* Polythlipta rivulalis Snellen, 1890
* Polythlipta vagalis Walker, 1866

## Referències

* ↑ «GlobIZ search». Global Information System on Pyraloidea. [Consulta: 30 març 2019].
# Polytrias

Polytrias és un gènere de plantes de la família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.

## Taxonomia

* Polytrias amaura (Büse) Kuntze
# Polytmus

Polytmus és un gènere d'ocells de la subfamília dels politmins (Polytminae) dins la família del troquílids (Trochilidae). Aquests colibrís habiten zones forestals del Neotròpic.

## Taxonomia

Segons la Classificació del Congrés Ornitològic Internacional (versió 14.1, 2024) aquest gènere està format per tres espècies:
* colibrí guainumbí (Polytmus guainumbi).
* colibrí dels tepuis (Polytmus milleri).
* colibrí de Teresa (Polytmus theresiae).

## Referències

* ↑ Gill, Frank; Donsker, David; Rasmussen, Pamela. «Hummingbirds» (en anglès). IOC World Bird List Version 14.1. [Consulta: 12 octubre 2024].
# Pterocarya stenoptera

Pterocarya stenoptera és una espècie de planta de la família de les juglandàcies. És originària del sud-est de la Xina.

## Descripció

En característiques és molt similar a Pterocarya fraxinifolia. La seva major diferència radica en la forma de les "ales" del fruit: aquestes són 2 visiblement diferenciades als laterals de la petita nou de la mida d'un cigró. La posició i forma de les "ales" recorda les ales de la mosca comuna.
A l'estiu els fruits s'agrupen en formacions del tipus aments, d'uns 25 cm de llarg penjants de les branques, de color verd més clar que el fullatge, donant un contrast molt particular. És una característica que en paisatgisme és buscada i se la considera com una espècie molt particular per a afegir a un parc o passeig per a realçar un disseny.
El seu fullatge és potser menys dens i amb menys formació aparasolada que P. fraxinifolia i a la seva escorça és mínima la diferència, ja que P. fraxinifolia posseeix una escorça una mica més "esquerdada" al seu tronc.

## Reproducció

Es reprodueixen molt bé de llavor. Aquestes requereixen una bona estratificació en sorra una mica humida i conservant en fred. Uns 3 mesos són suficients per a què acumulin les hores de fred necessàries (poden deixar-se més temps). Es planten en calaix de planter en terra comú, i en 10 dies apareixen les primeres plàntules. Les "fulles" que apareixen són similars a un palmell de 4 dits, donant-li a la plàntula un aspecte de petita palmera. Té molt vigor al brollar i en uns 12 dies després ja arriben als 6 cm i comencen a aparèixer les primeres fulles veritables.
Es recomana exposició solar sota mitja ombra del 50% i lluminositat, bon reg i temperatures superiors als 18 °C per tenir èxit en la germinació. El repic és recomanat amb el primer parell de fulles veritables, tenint cura de no danyar el sistema radicular, tractant d'extreure les plantes amb una mica de terra a les arrels encara que toleren molt bé el repic amb arrel nua. Se les col·loca en tests petits (uns 12 cm d'alt) perquè continuïn la seva formació i creixement, sempre a Sol sota mitja ombra de 50% i lluminositat i reg.

## Usos i cultiu

Se l'usa com a arbre d'alineació a la Xina i als carrers com arbrat urbà. Tolera bé la poda de formació. Cal recordar que s'ha de realitzar un tractament a les ferides de poda amb un producte de segellat i curat, ja que els arbres d'aquesta família no segellen molt bé les seves ferides de podes i són propensos als atacs de fungosis allà.
Cal cultivar-lo en sòls solts, d'humits a molt humits, rics en nutrients. Té un sistema radicular fort i vigorós, de manera que no es recomana per a un jardí petit ni un lloc molt acotat.

## Referències

* ↑ «Pterocarya stenoptera a The Plant List» (en anglès). [Consulta: 19 juliol 2017].

## Bibliografia

* Flora of China Editorial Committee, Addendum, 200?. Fl. China ,Checklist Addendum.
* Flora of China Editorial Committee, 1999. Fl. China Vol. 4.

## Enllaços externs

* Pterocarya stenoptera a eFlora
# Pàporotni (Oktiabrski)

* Per a altres significats, vegeu «Pàporotni».
Pàporotni - Папоротный (rus) és un khútor del krai de Krasnodar, a Rússia. Es troba als vessants del Caucas occidental, a la capçalera del riu Pxix, a 28 km al nord-est de Tuapsé i a 95 km al sud de Krasnodar.
Pertany al possiólok d'Oktiabrski.
# Priscià

Priscià és el nom dels següents personatges:
* Priscià de Cesarea, gran gramàtic llatí
* Teodor Priscià, metge grec
* Priscià (filòsof)
# Priscil·la i Àquila

Priscil·la i Àquila eren, segons el Nou Testament, una parella de jueus convertits al cristianisme. Són venerats com a sants en totes les confessions cristianes. Apareixen en el Martirologi Romà i la seva festivitat és commemorada per l'Església Catòlica Romana el 8 de juliol; l'Església Ortodoxa els commemora el 13 de febrer. En les llegendes medievals de sants la seva història es va barrejar amb la de la jove màrtir Santa Prisca de Roma.

## Elements de biografia

Àquila --casat amb Prisca o (o Priscil·la, diminutiu del nom romà Prisca) és originari de la regió del Pont.És un jueu llatinitzat que com l'apòstol Pau pertanyia a la tribu de Benjamí. ·Expulsat de Roma per un edicte de l'emperador Claudi, es troba a Corint el 50-51,on instal·la una fàbrica de tendes. Hi hostatja Pau i fins i tot el contracta en la seva empresa durant algun temps, a l'inici de la seva estada a la ciutat. Llavors se'n va a Efes amb la seva dona Priscil·la, on completen la formació d'Apol·ló, un jueu d'Alexandria que va reconèixer Jesús com a Messies. Va fundar diverses esglésies domèstiques a la ciutat.
Comparteix els riscos que corre Pau abans de sortir d'Efes, sembla que per causa de Roma. Segons la Segona Epístola a Timoteu, va tornar més tard a Efes.És un gran viatger.

## Al Nou Testament

Priscil·la i Àquila s'esmenten als Fets dels Apòstols i a les Epístoles de Pau de Tars:
* «Allà [Pau] va trobar un jueu anomenat Àquila, originari del Pont, que acabava d'arribar d'Itàlia amb Priscil·la, la seva muller, perquè Claudi havia decretat l'expulsió de tots els jueus de Roma. Pau s'uní a ells i, com que tenia el mateix ofici de fabricar tendes, s'estava a casa d'ells i treballaven plegats. »
* «Pau encara es quedà força dies a Corint. Després es va acomiadar dels germans i s'embarcà cap a Síria. L'acompanyaven Priscil·la i Àquila. A Cèncrees s'havia rapat el cap, a causa d'una prometença. Arribaren a Efes i allí se separà d'ells dos. Va entrar a la sinagoga i adreçà la paraula als jueus »
* Actes 18:26 : «Apol·ló es posà a parlar amb valentia a la sinagoga. Quan Priscil·la i Àquila el van sentir, el prengueren a part i li exposaren més exactament el Camí de Déu. »
* Romans: «Saludeu Prisca i Àquila, col·laboradors meus en Jesucrist, que van exposar la seva vida per salvar la meva: no sóc jo sol a agrair-los-ho, sinó totes les esglésies que no són jueves ».
* 1 Corintis 16:19 : «Us saluden les esglésies de l'Àsia. Us saluden especialment en el Senyor Àquila i Prisca, amb tota l'església que es reuneix a casa d'ells. »
* 2 Timoteu 4:19 : «Saluda Prisca i Àquila i els de la casa d'Onesífor. »

## Referències

* ↑ Sants Priscil·la i Aquila a Nominis.
* ↑ (anglès) St. Priscilla, with her husband, Aquila, at Ephesus.
* 1 2 3 4 5 6 7 8 9 10 11 Marie-Françoise Baslez, Saint Paul, París, 2012, ed. Pluriel, p. 474
* ↑ Marie-Françoise Baslez, Saint Paul, Paris, 2012, éd. Pluriel, p. 33

## Bibliografia

* «cal el nom de l'article». A: Charles Herbermann. Catholic Encyclopedia. Nova York: Robert Appleton Company, 1913.
# Oszkár Abay-Nemes

Oszkár Abay-Nemes (hongarès: Abay-Nemes Oszkár) (Bratislava, 22 de setembre de 1913 - Pécs, 30 de gener de 1959) fou un nedador hongarès que va competir durant la dècada de 1930.
El 1936 va prendre part en els Jocs Olímpics d'Estiu de Berlín, on va disputar dues proves del programa de natació. Va guanyar la medalla de bronze en els 4x200 metres lliures, formant equip amb Árpad Lengyel, Ödön Gróf i Ferenc Csík, mentre en els 100 metres lliures quedà eliminat en sèries.
El 1935 es va graduar en dret per la Universitat de Pécs. El 1941 es va retirar i començà a exercir d'advocat. S'inicià en la política al Partit Independent Cívic de Petits Propietaris i Treballadors Agraris i el 1947 fou escollit diputat pel Partit Popular Democràtic. Va deixar el partit el 1948 i es va unir al Front Popular de la Independència d'Hongria. Es presentà a les eleccions de 1949, però no fou escollit. El 1956 va defensar alguns dels participants en la revolució hongaresa, per la qual cosa fou purgat i se li prohibí exercir d'advocat a partir de 1958. Després d'un temps a l'atur aconseguí una feina de miner, on patí un important accident que li acabà provocant la mort el 1959.

## Referències

* 1 2 3 «Olympedia – Oszkár Abay-Nemes». [Consulta: 29 octubre 2024].
* ↑ Pyramid, A. W. E. «Magyar Olimpiai Bizottság» (en hongarès). [Consulta: 29 octubre 2024].
* ↑ Bödő László: Ki volt Abay Nemes Oszkár? in. Pécsi Szemle, 1998. pàg. 121-127
* ↑ Új magyar életrajzi lexikon. 5: P - S. Budapest: Magyar Könyvklub, 2004, p. 18. ISBN 978-963-547-414-1.
# Raymond Salles

Raymond Salles (francès: Raymond Julien Salles) (20è districte de París, 18 de juliol de 1920 - Créteil, 15 de juny de 1996) fou un remer francès que va competir durant la dècada de 1950.
El 1952 va prendre part en els Jocs Olímpics d'Estiu de Hèlsinki, on guanyà la medalla d'or en la prova del dos amb timoner del programa de rem. Formà equip amb Gaston Mercier i Bernard Malivoire.
En el seu palmarès també destaca una medalla d'or als Jocs del Mediterrani de 1955.

## Referències

* 1 2 «Olympedia – Raymond Salles». [Consulta: 19 juny 2022].
# Reino Poutanen

Reino Poutanen (finès: Reino Richard Poutanen) (Turku, 21 de febrer de 1928 - 14 d'abril de 2007) fou un remer finlandès que va competir durant les dècades de 1950 i 1960.
El 1956 va prendre part en els Jocs Olímpics d'Estiu de Melbourne, on va disputar dues proves del programa de rem. Formant equip amb Kauko Hänninen, Veli Lehtelä, Toimi Pitkänen i Matti Niemi guanyà la medalla de bronze en la prova de quatre amb timoner, mentre en la prova de quatre sense timoner quedà eliminat en sèries. Quatre anys més tard, als Jocs de Roma, quedà eliminat en sèries en la prova de quatre amb timoner.
En el seu palmarès també destaquen tres medalles al Campionat d'Europa de rem, una d'or en el quatre sense timoner el 1956 i dues de bronze, en el quatre amb i sense timoner, el 1955. Entre el 1955 i 1960 guanyà 10 campionats finlandesos.

## Referències

* ↑ «Olympedia – Reino Poutanen». [Consulta: 29 maig 2022].
* ↑ Kultaa, kunniaa, kyyneleitä : suomalainen olympiakirja. [3. osa. [Turku]: Pohjanlahden kustannus, 1980, p. 718–721. ISBN 951-95416-5-9.
# En nom de la Terra

En nom de la Terra (títol original en polonès, Chłopi) és una pel·lícula animada de drama històric del 2023 dirigida i escrita per DK Welchman i Hugh Welchman. Es tracta d'una adaptació de la novel·la homònima de Władysław Reymont, guanyadora del Premi Nobel, i es va produir utilitzant la tècnica d'animació pintada, similar a la pel·lícula anterior de la parella, Loving Vincent. La pel·lícula és protagonitzada per un repartiment coral amb Kamila Urzędowska, Robert Gulaczyk, Mirosław Baka, Sonia Mietielica, Ewa Kasprzyk, Cezary Łukaszewicz, Małgorzata Kożuchowska, Sonia Bohosiewicz, Dorota Stalińska i Mac, Andrze Musin Rusin i Maciej Musiał. S'ha doblat i subtitulat al català.
Es va exhibir per primer cop al Festival Internacional de Cinema de Toronto abans de ser estrenada als cinemes de Polònia el 13 d'octubre de 2023. La pel·lícula va rebre crítiques en diversos sentits.

## Referències

* ↑ Gzyl, Paweł. «W Polsce i w Ukrainie powstaje aktorska animacja według "Chłopów". Artyści w Kijowie pracują mimo rosyjskiej inwazji» (en polonès). Gazeta Krakowska, 23-12-2022. [Consulta: 31 juliol 2023].
* ↑ «The Peasants». Goita què fan, ara!. [Consulta: 29 octubre 2024].
* ↑ «The Peasants». TIFF, 12-07-2023. [Consulta: 1r agost 2023].
* ↑ «The Peasants world premiere on Toronto International Film Festival». Film in Serbia, 28-07-2023. [Consulta: 1r agost 2023].
* ↑ «Polish Films in Toronto». Polish Film Institute. [Consulta: 13 abril 2024].
* ↑ «The Peasants review – disconcertingly beautiful animation of a dark Polish saga». The Guardian, 10-12-2023.
* ↑ «The Peasants - Rotten Tomatoes» (en anglès). Rotten Tomatoes. [Consulta: 1r desembre 2023].
# Richard Lester (remer)

Richard Lester (Wallingford, 24 de març de 1949) és un remer anglès, ja retirat, que va competir durant la dècada de 1970.
El 1976 va prendre part en els Jocs Olímpics d'Estiu de Montreal, on guanyà la medalla de plata en la prova del vuit amb timoner del programa de rem.

## Referències

* ↑ «Olympedia – Richard Lester». [Consulta: 16 maig 2024].
* ↑ «World Rowing - Richard LESTER» (en anglès). [Consulta: 16 maig 2024].
# Carlos Da Cruz

Carlos Da Cruz (Saint-Denis, 20 de desembre de 1974) es un ciclista francès, professional des del 1997 al 2007. Va combinar la ruta amb la pista pertanyent a l'equip Française des Jeux entre els anys 2002 i 2007.

## Palmarès

Palmarès de Carlos Da Cruz.

### Palmarès en ruta

* 2000
** Vencedor d'una etapa de la Setmana Ciclista Llombarda
* 2003
** 1r a la Circuit de La Sarthe i vencedor d'una etapa

### Resultats al Tour de França

* 1999. 126è de la classificació general
* 2003. 93è de la classificació general
* 2004. 85è de la classificació general
* 2005. 76è de la classificació general
* 2006. 77è de la classificació general

### Resultats al Giro d'Itàlia

* 2003. 61è de la classificació general
* 2005. 72è de la classificació general
* 2006. 101è de la classificació general

### Resultats a la Volta a Espanya

* 2007. 90è de la classificació general

## Palmarès en pista

* 1996
** 1r als Sis dies de Nouméa (amb Michel Dubreuil)
* 1998
** Campió de França de Madison (amb Jean-Michel Monin)

## Referències

* ↑ «Carlos Da Cruz» (en anglès). [Consulta: 25 abril 2024].
* ↑ «Cycling Museum - Carlos DA CRUZ». [Consulta: 29 octubre 2024].
# Richard Murphy

Richard Murphy (Haddon, 14 de novembre de 1931 - 8 d'agost de 2023), també conegut com a Dick Murphy, és un remer estatunidenc, ja retirat, que va competir durant la dècada de 1950.
El 1952 va prendre part en els Jocs Olímpics d'Estiu de Hèlsinki, on guanyà la medalla d'or en la prova del vuit amb timoner del programa de rem.
Després de la seva victòria olímpica es va graduar de l'Acadèmia Naval dels Estats Units, però poc després es retirà.

## Referències

* 1 2 «Olympedia – Dick Murphy». [Consulta: 6 octubre 2021].
# Rein Tubin

Rein Tubin (Tartu 2 de desembre de 1932 - Solna, 22 d'octubre de 1988 a , va ser un director, director d'orquestra, trombonista i enginyer estonià.
Va estudiar violí (amb Hugo Schütz) i piano (amb Olav Roots) de petit, i després trombó. El 1944 va fugir amb el seu pare Eduard Tubin, la madrastra Erika Tubin i el mig germà Eino Tubin a Suècia.
El 1949 va fundar l'orquestra de swing Blue Devils a Estocolm on tocava el contrabaix.
Durant els anys 1976–1988 va ser director del cor masculí d'Estocolm (1976 – 1982 juntament amb el seu pare Eduard Tubin, 1982 – 1988 amb Lembit Leetmaa). També va dirigir cors masculins als festivals de la cançó d'Estònia a Suècia i a les celebracions del Dia Nacional d'Estònia a Estocolm.
El seu pare Eduard Tubin era compositor i la seva mare Linda Tubin actriu i cantant; el seu gemanastre Eino Tubin va ser periodista autònom.
# Barrier

Barrier és un volcà escut situat a la Gran Vall del Rift, al nord de Kenya. Se sap que ha entrat en erupció per última vegada al 31 de desembre de 1921.

## Topografia

El volcà Barrier — «barrera» en anglès— va rebre el seu nom a causa que forma una barrera al voltant de 20 km de llarg a través de la Vall del Rift de Kenya. Té 15 km d'amplada i separa el llac Turkana al nord, i la vall del Suguta i el petit llac Logipi al sud.

## Geologia

El complex volcànic està format per quatre volcans diferents. D'oest a est són el Kalolenyang, el Kakorinya, el Likaiu West i el Likaiu East. Les roques són principalment de basalt. Al voltant del 90% del volum és traquita.
El Kakorinya és el més jove del grup i forma el centre del complex, amb un cràter circular ben conservat. Els 3,8 km d'ample de la caldera del cim del Kakorinya es va formar fa uns 92.000 anys.
Gran part del sòl de la caldera està plena de traquita, de doms de lava de fonolita i de fluxos que van esclatar recentment dins de la caldera i al llarg de la seva fractura de l'anell. Al nord i als flancs sud del complex volcànic hi ha cons d'escòria i fluxos de lava de principis de l'Holocè.
En els segles XIX i XX s'han produït erupcions explosives i fluxos de lava al costat nord i del con d'Andrew, al costat sud del Kakorinya. L'última erupció coneguda va ser el 31 de desembre de 1921.

## Referències

* 1 2 3 Global Volcanism.
* 1 2 Woolley, 2001, p. 106.

## Bibliografia

* «Global Volcanism Program: The Barrier». Arxivat de l'original el 2006-12-30. [Consulta: 25 juliol 2015].
* Woolley, Alan Robert. Alkaline rocks and carbonatites of the world, Part 3. Geological Society, 2001. ISBN 1-86239-083-5.
Viccionari
# Robert Dumontois

Robert Dumontois (4t arrondissement de Lió, 6 d'agost de 1941 - Saint-Paul-lès-Romans, 15 de juny de 2022) és un remer francès, ja retirat, que va competir durant les dècades de 1950 i 1960.
El 1960 va prendre part en els Jocs Olímpics d'Estiu de Roma, on guanyà la medalla de plata en la prova del quatre amb timoner del programa de rem. Formà equip amb Claude Martin, Jacques Morel, Guy Nosbaum i Jean Klein. Quatre anys més tard, als Jocs de Tòquio, fou setè en la prova del vuit amb timoner.
En el seu palmarès també destaquen una medalla de bronze al Campionat del Món de rem de 1962 i una de bronze al Campionat d'Europa de rem de 1961.

## Referències

* ↑ «Olympedia – Robert Dumontois». [Consulta: 2 juny 2022].
* ↑ «World Rowing - Robert DUMONTOIS» (en anglès). Arxivat de l'original el 2022-03-12. [Consulta: 2 juny 2022].
* ↑ «Weltmeisterschaften (Herren - Teil 1)». [Consulta: 2 juny 2022].
* ↑ «Weltmeisterschaften (Herren - Teil 1)». [Consulta: 2 juny 2022].
# Serra la Bassa

La Serra la Bassa és una serra situada entre els municipis de Camarasa i de les Avellanes i Santa Linya a la comarca de la Noguera, amb una elevació màxima de 611 metres.
# Sybille Schmidt

Sybille Schmidt (Apolda, 31 d'agost de 1967) és una remadora alemanya, ja retirada, que va competir durant les dècades de 1980 i 1990. Fins a la caiguda del mur de Berlín va competir per la República Democràtica Alemanya.
El 1992 va prendre part en els Jocs Olímpics d'Estiu de Barcelona, on va guanyar la medalla d'or en la prova del quàdruple scull del programa de rem. Va formar equip amb Birgit Peter, Kerstin Muller i Kristina Mundt.
En el seu palmarès també destaquen tres medalles d'or al Campionat del món de rem entre les edicions de 1989 i 1991. També guanyà tres campionats nacionals del quàdruple scull, el 1987, 1989 i 1990.

## Referències

* 1 2 «Olympedia – Sybille Schmidt». [Consulta: 16 agost 2023].
* ↑ Vor der Ruder-WM in München » Wassersport » Schwerin NEWS – Nachrichten für Schwerin Arxivat 19 juliol 2011 at Archive.is
* ↑ RRK 08 Rudern – Deutsche Rudererfolge bei Weltmeisterschaften
# Puig de les Basses (Figueres)

El Puig de les Basses és una muntanya de 136 metres que es troba al municipi de Figueres, a la comarca catalana de l'Alt Empordà. Dona nom al Centre Penitenciari Puig de les Basses.
# Puig de Batalla (Rupit i Pruit)

El Puig de Batalla és una muntanya de 1.119 metres que es troba al municipi de Rupit i Pruit, a la comarca d'Osona.

## Referències

* ↑ «Puig de Batalla (Rupit i Pruit)». Gran Enciclopèdia Catalana. Barcelona: Grup Enciclopèdia Catalana.
# Carlo Galimberti

Carlo Galimberti (Rosario, Argentina 1894 - Milà, Itàlia 10 d'agost de 1939) fou un aixecador italià, guanyador de tres medalles olímpiques.

## Biografia

Va néixer el 2 d'agost de 1894 a la ciutat de Rosario, població situada a la província de Santa Fe, fill d'immigrants italians, obtenint la nacionalitat italiana.

## Carrera esportiva

Va participar, als 29 anys, en els Jocs Olímpics d'Estiu de 1924 realitzats a París (França), on va aconseguir guanyar la medalla d'or en la prova masculina de pes mitjà (-75 kg.), on establí un nou rècord olímpic a l'aixecar 492.5 quilos. Abanderat del seu país en la cerimònia inaugural dels Jocs Olímpics d'Estiu de 1928 realitzats a Amsterdam (Països Baixos), on va guanyar la medalla de plata, un metall que repetí en els Jocs Olímpics d'Estiu de 1932 realitzats a Los Angeles (Estats Units). En els Jocs Olímpics d'Estiu de 1936 realitzats a Berlín (Alemanya nazi) va finalitzar setè en aquesta mateixa prova.

## Referències

* ↑ «Weightlifting at the 1924 Paris Summer Games: Men's Middleweight» (en anglès). sports-reference.com. Arxivat de l'original el 2012-11-10. [Consulta: 17 juliol 2012].
* 1 2 Nauright, John; Parrish, Charles. Sports Around the World: History, Culture, and Practice (en anglès). ABC-CLIO, 2012, p.206. ISBN 1598843001.